हमने अपना सारा ध्यान भारत के ग्रामीण इलाकों के विकास पर केंद्रित किया क्योंकि अबतक इन इलाकों में विकास का पैमाना बेहद अतार्किक रहा है। ग्रामीण इलाकों में रहने वाले अधिकतर लोग बुनियादी सुविधाओं और अवसरों की कमी के जूझ रहे हैं और इसके अलावा उनके पास बेहतर शिक्षा के विकल्प भी नगण्य है। दूसरों की तरह वे भी शिक्षा ओर अवसरों के इंतजार में बैठे हैं। हमने इस बारे में बहुत विचार-विमर्श किया और हम इस नतीजे पर पहुंचे कि इस समस्या से निजात पाने के लिये हमें 360 डिग्री वाले एक दृष्टिकोण की जरूरत है। हमने विकास के ऐसे माॅडल विकसित किये जो स्थाई हैं और बड़े पैमाने पर दोहराए जा सकने लायक हैं। हम लोग सामुदायिक लामबंदी, आजीविका, कृषि, शिक्षा और स्वास्थ्य पर अपना ध्यान केंद्रित करते हुए आगे बढ़ रहे हैं। इसीलिये हमारी 108 सदस्यीय टीम में से 80 सदस्य हरसमय मैदान में होते हैं। हम लोग ग्रामीण सशक्तीकरण के लिये पूरी तरह समर्पित हैं। हमारा काम लोगों को सशक्त बनाते हुए उन्हें खुद के लिये एक अवसर खोजने लायक बनाने में मदद करना है।